วิกิพีเดีย:ศาลาชุมชน/อภิปราย/หลักการตั้งชื่อบทความเว็บไซต์

เว็บไซต์ต่าง ๆ ที่มีความโดดเด่นเพียงพอ ได้รับการเขียนให้อยู่ในวิกิพีเดียมามากพอสมควรแล้ว แต่การตั้งชื่อบทความเว็บไซต์ยังไม่มีความแน่นอน ไม่มีหลักการตั้งชื่อที่ชัดเจน สังเกตได้ว่ามีการตั้งชื่ออยู่สามกลุ่มใหญ่ ๆ ดังนี้
# กลุ่มที่หนึ่ง ใช้รูปแบบ ชื่อเว็บไซต์ + "." + โดเมนบนสุด เช่น พันทิป.คอม  วิชาการ.คอม กลุ่มนี้มีจำนวนน้อย
# กลุ่มที่สอง ใช้รูปแบบ ชื่อเว็บไซต์ + "ดอต" + โดเมนบนสุด เช่น กระปุกดอตคอม สนุกดอตคอม ลาสต์ดอตเอฟเอ็ม ไทยแวร์ดอตคอม ไทยเฮลท์ดอตเน็ต กลุ่มนี้มีจำนวนพอสมควร
# กลุ่มที่สาม ใช้รูปแบบ ชื่อเว็บไซต์โดยตรง ไม่ใส่จุดใส่อะไรเลย เช่น วิกิพีเดีย (รวมทั้งวิกิพีเดียภาษาต่าง ๆ) อินเทอร์เน็ตมูวีดาตาเบส มายสเปซ บล็อกนัน เฟซบุ๊ก ทวิตเตอร์ ไฮไฟฟ์ เอ็กซ์ทีน กลุ่มนี้มีจำนวนมากที่สุด
ถ้าเทียบกับวิกิพีเดียภาษาอังกฤษ จะพบแต่กลุ่มที่หนึ่งกับกลุ่มที่สามเท่านั้น
ดังนั้นเราควรจะมีหลักการตั้งชื่อบทความเว็บไซต์ให้จริงจัง ผมขอเสนอว่า
# นโยบายหลักให้ตั้งชื่อเว็บไซต์โดยตรง โดยใช้ชื่อทางการในภาษาไทย หรือทับศัพท์เป็นภาษาไทย และไม่ต้องใส่โดเมนต่อท้าย (เหมือนกลุ่มที่สาม)
# ถ้าการตั้งชื่อในข้อ 1 มีความหมายกำกวม หรือมีเว็บไซต์อื่นที่มีความโดดเด่นและชื่อซ้ำกัน ให้ใส่โดเมนระดับบนสุดหรือระดับรองลงมา ลงไปด้วย (เหมือนกลุ่มที่หนึ่ง)
#* ทีนี้เราก็จะมีทางเลือกอยู่ว่า จะใช้ .คอม หรือใช้ .com ดี
ถ้าเห็นด้วยกับหลักการนี้ ผมจะได้นำไปใส่ไว้ในหลักการตั้งชื่อครับ และจะต้องมีการเปลี่ยนชื่อบทความเดิมแน่นอน --octahedron80 12:26, 27 มีนาคม 2555 (ICT)
:นอกจากนี้ นโยบายความโดดเด่นของบทความเว็บไซต์ คงต้องนำเข้ามาจากวิกิพีเดียภาษาอังกฤษอีกเช่นกัน เพราะผู้ใช้หลายคนมักจะมาโปรโมตเว็บไซต์ตาสีตาสาในวิกิพีเดีย ถ้ามีนโยบายนี้แล้ว การพิจารณาลบบทความเว็บไซต์ด้วยเหตุความโดดเด่นไม่เพียงพอ ก็จะสามารถทำได้ครับ แต่ยังไม่ขอพูดถึงในการอภิปรายนี้ --octahedron80 12:46, 27 มีนาคม 2555 (ICT)
----
#  แต่ให้ยกเว้นวิสามานยนามด้วย บางเว็บเขามีวิธีการอ่านของเขาเป็นแบบเฉพาะก็ควรอนุโลมตามไป --taweethaも (พูดคุย) 13:32, 27 มีนาคม 2555 (ICT)
#* ชื่อเว็บไซต์ปกติก็เป็นวิสามานยนามอยู่แล้ว --octahedron80 13:36, 27 มีนาคม 2555 (ICT)
#** หรือจะบอกว่านโยบาย "ทับศัพท์" ยกเว้นวิสามานยนามอยู่แล้วก็ได้ ? --taweethaも (พูดคุย) 16:08, 27 มีนาคม 2555 (ICT)
#*** คุณเข้าใจผิดแล้วครับ วิสามานยนาม (proper name) หมายถึงชื่อเฉพาะของสิ่งต่าง ๆ ที่ไม่ใช่ศัพท์ทั่วไป (สามานยนาม) ดังนั้น กูเกิล กระปุก สนุก พันทิป ฯลฯ จึงเป็นวิสามานยนามเสมอ จะทับศัพท์หรือไม่ จะเขียนอย่างไร มันก็ยังเป็นวิสามานยนามอยู่ตลอดเวลา ชื่อเว็บไซต์ทุกแห่งเป็นวิสามานยนาม (เป็นที่เข้าใจของบุคคลทั่วไปจึงไม่จำเป็นต้องระบุ) ดังนั้นเมื่อคุณกล่าวว่า "ยกเว้นวิสามานยนาม" จึงไม่ใช่ความคิดที่ถูกต้องครับ
#*** ผมขอเดาว่าคุณกำลังหมายถึง ชื่อทางการ (official name) นโยบายเดิมกล่าวว่า ถ้ามีชื่อทางการในภาษาไทยก็ให้ใช้ชื่อนั้นไป ดังนั้นนโยบายสำหรับชื่อเว็บไซต์ก็สอดคล้องกับนโยบายเดิมอยู่แล้วครับ (แม้ผมจะไม่ระบุวลี โดยใช้ชื่อทางการในภาษาไทย ก็ตาม) และหลักการทับศัพท์ก็ใช้ตามนโยบายเดิมตามปกติ --octahedron80 17:44, 27 มีนาคม 2555 (ICT)
#**** รับทราบครับ  ใช่ครับชื่อเป็นวิสามานยนามอยู่แล้ว แต่ชื่อเหล่านี้มักประกอบขึ้นจาก common noun และเมื่อใช้หลักการทับศัพท์หากไม่มีการระบุเป็นอย่างอื่นก็ทับศัพท์ตามเสียงอ่านอย่าง common noun  - และในใจผมนึกถึงเรื่องขำๆ แบบ  อยู่ครับ  ตกลงว่าประเด็นนี้ไม่ติดใจแล้ว เป็นอันเข้าใจกันว่าถ้าเขามีวิธีอ่านของเขาเป็นภาษาไทยก็ใช้ตามเขา หากไม่มีก็ใช้หลักการตั้งชื่อข้างต้น + หลักทับศัพท์ + อย่าลืมแบ่งวรรคให้ถูก... :-) --taweethaも (พูดคุย) 19:18, 28 มีนาคม 2555 (ICT)
# แต่ละกลุ่มก็ไม่ได้ผิดแปลกแต่อย่างใด  ไม่ว่าจะเขียน .คอม  .com ดอตคอม หรือมีเฉพาะชื่อเว็บไซต์ แต่ความชัดเจน คือ จะใช้แบบไหนเป็นรูปแบบหลักในการเขียน  เช่น  สนุก   กับ สนุกดอตคอม  แบบไหนจะชัดเจนกว่ากัน ผมคิดว่าการมีดอตคอม  .คอม .com จะสามารถสื่อความหมายได้ดีกว่า และหากจะให้ถูกต้องตามหลักภาษาไทย ผมเห็นด้วยที่จะใช้   เว็บไซต์ดอตคอม   มากกว่า  .คอม  หรือ .com แต่คงไม่ถึงขั้นใช้ว่า  จุดคอม  หรอกนะครับ --Pongsak ksm (พูดคุย) 18:01, 30 มีนาคม 2555 (ICT)
#* ถ้าคุณอ่านอย่างถี่ถ้วนคุณจะทราบว่า ผมต้องการใช้รูปแบบไหนนะครับ ผมอยากให้มีนโยบายรองรับเป็นเอกภาพครับ จะได้ไม่ต้องมีการอภิปรายที่ไม่จำเป็นในภายหลัง จุดผมถือว่าเป็นเครื่องหมายไม่ใช่คำอ่านครับ ภาษาอื่นก็เรียกเครื่องหมายจุดต่างกันออกไป ไม่จำเป็นต้องเป็นดอตเสมอไป --浓宝努 20:46, 30 มีนาคม 2555 (ICT)
# ถ้าให้เขียนว่า ".คอม" หรือ "ดอตคอม" เป็นต้น อย่างอื่นก็คงต้องเป็น ".เอซี.ทีเอช", ".จีโอ.ทีเอช" ฯลฯ ด้วยใช่ไหมครับ --Aristitleism (พูดคุย) 21:33, 30 มีนาคม 2555 (ICT)
#* ก็คงเทียบเคียงได้อย่างนั้น อย่างไรก็ตาม ชื่อทางการอาจเป็นเพียงกลุ่มคำกลุ่มเดียว (อาทิดิลิเชียส มาจาก del.icio.us หรือ อินสตาแกรม มาจาก instagr.am) หรือบางเว็บไซต์มีหลายโดเมนลิงก์มาที่เดียวกัน (อาทิกูเกิล มีทั้ง .com .co.th .co.uk .co.jp ฯลฯ) เป็นเหตุผลว่าทำไมจึงใช้เพียงชื่อทางการและไม่ต้องใส่โดเมนต่อท้าย (ถ้าชื่อนั้นไม่กำกวม) อย่างไรก็ดี เว็บไซต์ขององค์การ สามารถเขียนได้ในบทความองค์การ ไม่จำเป็นต้องมีบทความแยกออกมา --浓宝努 21:38, 30 มีนาคม 2555 (ICT)
----
ไม่มีการอภิปรายเพิ่มเติม ดังนั้นผมจะถือว่าไม่มีใครคัดค้านนโยบายนี้นะครับ จะได้นำไปใส่ในหลักการตั้งชื่อบทความ --浓宝努 08:55, 15 เมษายน 2555 (ICT)